भाजपा मनाएगी सुशासन दिवस
शहरभाजपा द्वारा पूर्व प्रधानमंत्री अटलबिहारी वाजपेयी के जन्मदिवस 25 दिसंबर को राष्ट्रीय सुशासन दिवस के रूप में मनाया जाएगा। जिलाध्यक्ष डाॅ सत्यप्रकाश आचार्य की अध्यक्षता में 24 दिसंबर को वृंदावन होटल में प्रमुख कार्यकर्ताओं पदाधिकारियों के साथ आयोजित बैठक में इस आयोजन एवं 26 से 31 दिसंबर तक शहर के विभिन्न मंडलों में कार्यक्रम आयोजित करने का निर्णय लिया गया। संचालन के लिए युधिष्ठिरसिंह भाटी, मोहन सुराणा, ताराचंद सारस्वत की त्रिस्तरीय समिति बनाई गई है। डाॅ आचार्य ने बताया कि शुक्रवार दोपहर तीन बजे सुशासन पर वृंदावन होटल में विचार गोष्ठी आयोजित की जाएगी जिसके प्रमुख वक्ता सांसद अर्जुनराम मेघवाल होगे। इससे पूर्व सुबह 11 बजे वृद्वा आश्रम में भोजन खिलाने तथा टी.बी.अस्पताल में दोपहर एक बजे फल वितरण का कार्यक्रम भी तय किया गया है। गंगाशहर मंडल में 26 दिसंबर, जस्सूसर रानी बाजार मंडल मे 27, जूनागढ़ नयाशहर मंडल में 28 तथा पुराना शहर मंडल में 29 दिसंबर को मंडल स्तर पर कार्यक्रम आयोजित किए जाएंगे। बैठक में महापौर नारायण चोपड़ा, प्रदेश उपाध्यक्ष नंदकिशोर सोलंकी, उपमहापौर अशोक आचार्य आदि उपस्थित थे।
होटल वृंदावन में कार्यक्रमों की रूपरेखा बनाते भाजपा नेता।
hin_Deva hin_Deva hin_Deva